**Sajtóközlemény**

**Mosonmagyaróvári Makettkiállítás és Konferencia**

**2020/szeptember/10**

Idén a koronavírus járvány miatt bevezetett veszélyhelyzet egyik első elmaradó rendezvénye tavasszal a Nemzetközi Makettkiállítás volt Mosonmagyaróváron. A Mosonmagyaróvári Civil Szövetség Mosonmagyaróvári Makettkiállítás és Konferencia címmel 2020. október 3-4-én nemzetközi résztvevők helyszíni megjelenése nélkül szervezi meg a programot a TOP-7.1.1-16-H-ESZA-2019-00931-es számú projekt keretében az Európai Unió és az Európai Szociális Alap társfinanszírozásában. A támogatás vissza nem térítendő és 100%-os intenzitású 6,5 millió, azaz hatmillió-ötszázezer forint.

A projekt a Széchenyi 2020 program keretében valósul meg a TOP-7.1.1-16-H-ESZA-2019-00931-es számú projektben. 2020 márciusában az első bejelentések egyike volt, hogy a városban a világjárvány okozta helyzet miatt elmarad a tervezett, nagy hagyományokra visszatekintő Nemzetközi Makettkiállítás. Sajnos, a várttól eltérően helyileg most sem lehetnek jelen a külföldi vendégek, de a szervezők igyekeznek online elhozni a makettezőket a világ több pontjáról. A program mindenki számára ingyenes, és új helyszínen valósul meg, a Flesch Központban. A rendezvény látogatására egyénileg van mód, az aktuális járványügyi intézkedések betartásával. Az előadások, online kapcsolások a színházteremben lesznek, hogy a szükséges távolságot a résztvevők kényelmesen tudják tartani. Az előadásokhoz otthonról is lesz módja bárkinek csatlakozni.

Október 3-án, szombaton 11 óráig várják a makettek, a versenyzők addig adhatják majd le őket. A Kiállítás megnyitója 12 órakor a Civil Napon lesz. 14 órától a gyerekeket és a makett kedvelőket látványmakettezés és külön gyermek makettezés várja. 14 órától Csitei Béla a történelmi figura festéssel kapcsolatos előadás nyitja majd a sort, akit 15.30-tól Kormos Péter előadása és bemutatója követ a repülő makettezésről. 17 órától Magó Károly történész, repülőgéproncs kutató tart előadást "A roncskutatás módszertana és a magyar roncskutatás itthon és külföldön" címmel. 19 órától "Hobbink a makettezés I." kötetlen beszélgetés a civil szervezetekről, a hobbik jövőjéről, a rendezvények szervezéséről, gyakorlati tapasztalatcsere címmel.

2020. október 4. vasárnap 8 órától indul ismét a látványmakettezés, 9 órától "Gyere és próbáld ki" gyerekmakettezés lesz, 9 órától Büte Miklós bemutatója kezdődik a harcjármű makettek elkészítésének titkairól és 10 órától „Hobbink a makettezés II." Magyar és a nemzetközi rendezvények kiértékelése, a tapasztalatok kiértékelése. Mindkét napon a szervezők körülbelül 40 országból várnak bejelentkező vendégeket az online térben.

A programot a Mosonmagyaróvári Civil Szövetség szervezi az Európai Unió és az Európai Szociális Alap társfinanszírozásával.

A projektről bővebb információt Egressi Andrástól (Elérhetőség +36 20 287 6295) kérhetnek, aki a program szakmai felelőse. Az online bekapcsolódó nemzetközi előadásokról friss információkat a [www.mosonshow.hu](http://www.mosonshow.hu) oldalon és a rendezvény facebook oldalán olvashatnak.